Forsíða» NÚ KUNNU TÍNIR KERTUSTUBBAR ENDURNÝTAST NÚ KUNNU TÍNIR KERTUSTUBBAR ENDURNÝTAST Samstarv millum Amnesty og Dugna: Lat Amnesty tínar kertustubbar, og ver við til at hjálpa okkum at gera endurnýtt Amnestyljós. Eitt ljós sum birtir vón. Í mong ár hevur Amnesty selt kertuljós í desember mánaði og eggja fólki at tendra eitt ljós á altjóða mannarættindadegnum tann 10. desember. Hetta fyri at minnast øll tey, hvørs rættindi framvegis eru skerd. Og ljósið birtir samstundis eina vón. Í ár eru vit farin í samstarv við Dugna um at framleiða og selja endurnýtt kertuljós. Í hesum sambandi fara vit undir átak at savna inn kertustubbar. Hartil, stuðla handlarnir hjá Á og FK verkætlanini og fara at seta frámerkt íløt fram í handlunum, har ein kann lata sínir kertustubbar. Hjá Dugna er framleiðslan longu farin í gongd.